Johannsoni sportlasteed  iseloomustab seotus mitmete spordiühendustega. Ta kuulus Tallinna Jalgratturite Seltsi ja sellest välja kasvanud Tallinna Kalevisse, kus saavutas eluaegse liikmestaatuse, spordiselts Unioni, Tallinna Veeremängu Klubisse ja teistesse ühendustesse, kuuludes mitmes ka juhatusse. Jõudnud vanusesse, mil füüsilist vastupidavust nõudvate spordialadega enam tegeleda ei saanud, astus Johannson oma meelisaladel üles ka hinnatud kohtunikuna.